Translate the text from Welsh to English.



 
Ym mis Gorffennaf, rhoddais yr wybodaeth ddiweddaraf i chi am y gwaith o ddatblygu system fandio ar gyfer ysgolion yng Nghymru fel rhan o gyfres o gamau polisi a gynlluniwyd i roi ffocws mwy eglur i ni ar berfformiad a chynnydd ysgolion. Dywedais ar yr adeg honno y byddai ysgolion uwchradd yn derbyn manylion am fandio dros dro, yn seiliedig ar ddata hyd at a chan gynnwys data arholiadau 2010, a hynny mor fuan yn y tymor newydd ag sy'n bosibl.

Yn unol â'r ymrwymiad hwnnw cyhoeddwyd data bandio dros dro ar gyfer yr ysgolion ar 15 Medi 2011\.

Yr oedd y bandio yn seiliedig ar y dadansoddiad o bedwar grŵp o ddata yn ymwneud â pherfformiad diweddar, cynnydd a pherfformiad gan roi ystyriaeth i lefelau amddifadedd a ffactorau economaidd\-gymdeithasol eraill. Mae'r pedwar grŵp o ddata a'r dangosyddion a ddefnyddiwyd yn adlewyrchu'n blaenoriaethau o ran llythrennedd, rhifedd a lleihau effaith amddifadedd ar ddeilliannau addysgol.

Data dros dro fydd yn cael eu cyhoeddi'r mis hwn a chânt eu diweddaru yn ddiweddarach yn y tymor unwaith y byddwn wedi dilysu data'r arholiadau sy'n cyfateb i gofnodion y disgyblion. Ar yr adeg honno ychwanegir y ddau ddangosydd nad oedd ar gael ar gyfer y model dros dro.

Yr wyf wedi dweud ar hyd yr amser y byddwn yn dryloyw am y system fandio o ran y fethodoleg a ddefnyddir a'r deilliannau ar gyfer ysgolion. Fodd bynnag, data dros dro yw'r rhain yn unig, nid ydynt yn gyflawn nac ychwaith yn cynnwys yr wybodaeth fwyaf gyfredol. Mae data dros dro yn ddefnyddiol i ysgolion a'u hawdurdodau lleol wrth iddynt gynllunio, adrodd yn ôl i rieni a phennu targedau.

Ar ôl cyhoeddi'r wybodaeth fandio derfynol ddechrau Rhagfyr, gallaf gadarnhau y bydd yr wybodaeth ar gael ar wefan Llywodraeth Cymru. Byddwn yn rhoi manylion am union ffurf a lleoliad yr wybodaeth honno maes o law.

Unwaith eto, rwy'n pwysleisio NAD proses ar gyfer labeli ysgolion, enwi a beirniadu na chreu tabl cynghrair a fydd yn achosi rhwyg rhwng ysgolion yw'r system fandio. Mae'n ymwneud â grwpio’n hysgolion yn unol âg amrywiaeth o ffactorau er mwyn pennu blaenoriaethau ar gyfer cymorth gwahaniaethol a phennu'r rheiny y gall y sector ddysgu oddi wrthynt. 

Bydd y gwaith o lunio model bandio ar gyfer ysgolion cynradd yn parhau drwy gydol y tymor.

Sut y cafodd bandiau’r ysgolion uwchradd eu cyfrifo

Mae'r system fandio yn defnyddio perfformiad cymharol ysgolion ar draws pedwar grŵp data i ddosbarthu ysgolion i un o  bum band 

Ysgolion sydd â data sy'n dangos y perfformiad a'r cynnydd cryfaf yn gyffredinol ar draws y mesurau yw ysgolion Band 1\. Yr ysgolion hynny sy'n dangos y perfformiad a'r cynnydd gwannaf o'u cymharu ag ysgolion eraill yw ysgolion Band 5\. 

Mae'r model bandio yn defnyddio pedwar grŵp o ddata;

1. Trothwy lefel 2  gan gynnwys TGAU gradd C neu uwch mewn Cymraeg iaith gyntaf, Saesneg  a mathemateg. Caiff perfformiad diweddar, perfformiad yn unol â phrydau ysgol am ddim, cynnydd dros 3 blynedd a gwerth ychwanegol eu defnyddio yn y grŵp hwn.
2. Y sgôr pwyntiau wedi'i chapio yw'r pwyntiau cyfartalog fesul dysgwr ar gyfer pob cymhwyster ar unrhyw radd a gyflawnwyd gan roi ystyriaeth i gyfanswm y dysgu hyd at yr hyn sydd gyfwerth â 8 TGAU. Defnyddir perfformiad diweddar a pherfformiad yn unol â phrydau ysgol am ddim yn y grŵp. Yn y broses fandio derfynol bydd cynnydd dros 2 flynedd a gwerth ychwanegol yn cael eu hychwanegu i'r grŵp hwn.
3. Defnyddir sgôr pwyntiau cyfartalog fesul disgybl ar gyfer Saesneg a Chymraeg iaith gyntaf a mathemateg yn unol â phrydau ysgol am ddim yn yr ysgol ar gyfer y grŵp hwn.
4. Cynrychiolir presenoldeb gan lefelau absenoldeb yn unol â phrydau ysgol am ddim a chynnydd dros 3 blynedd.

Caiff pob mesur ym mhob grŵp ei rancio'n gymharol ar gyfer pob ysgol yng Nghymru. Caiff perfformiad cymharol ei 'sgorio' yn unol â’r chwarter y mae'n perthyn iddo. Mae chwarter 1 yn cynrychioli perfformiad ysgolion sydd ymhlith y 25% uchaf yng Nghymru ac mae chwarter 4 yn cynrychioli perfformiad ysgolion sydd ymhlith y 25% isaf.

Caiff y sgorau eu cyfansymio; yr isaf yw'r sgôr, y gorau yw'r perfformiad cymharol. Mae terfynau'r band yn seiliedig ar yr ystod o sgorau posibl.







Translation:


 
In July I updated you on work to develop a banding system for schools in Wales as part of a suite of policy actions designed to give us a clearer focus on our performance and progress. I said at that time that secondary schools would receive details of provisional banding, based on data up to and including 2010 examination data as early as possible in the new term.


In line with that commitment provisional banding data was issued to schools on 15 September 2011\.


The banding was based on analyses of four groups of data relating to recent performance, progress and performance taking account of the level of deprivation and other socio economic factors. The four data groups and the indicators used reflect our priorities of literacy, numeracy and reducing the impact of deprivation on educational outcomes.


The data released this month is provisional, it will be updated later in the term when we have validated examinations data matched to pupil records. At this point two indicators not available for use in the provisional model will be added.


I have indicated all along that we will be transparent about the banding both in terms of the methodology used and the outcomes for schools. However, this is provisional data only, incomplete and not inclusive of the most up to date information. This provisional information is useful to schools and their local authorities as they plan, report to parents and set targets.


Following release of the final banding information in early December I can confirm that the information will be made available on the Welsh Government website. The exact format and location will be communicated in due course.


Once again I will reiterate that banding is NOT about labelling schools, naming and shaming or creating a divisive league table. It is about grouping our schools according to a range of factors to establish priorities for differentiated support and identifying those from whom the sector can learn.


Work will continue on a primary banding model over the course of this term.


How secondary school bands have been calculated


Banding uses the relative performance of schools to group schools into one of five bands.


Band 1 schools are those whose data show strongest overall performance and progress across the measures. Band 5 schools are those where performance and progress are weakest relative to other schools.


The banding model uses four groups of data;


1. The Level 2 threshold  including a GCSE at grade C or above in English or Welsh first language and mathematics. Recent performance, performance set against free school meal levels in the school, progress over 3 years and value added are used in this group.
2. The capped points score is the average points per pupil in a school for all achievement at any grade taking account of a volume of learning up to the equivalent of 8 GCSEs. Recent performance and performance set against free school meal levels in the school are used in this group. In the final banding progress over 2 years and value added will be added to this group.
3. The average points score per pupil for English or Welsh first language and mathematics set against the free school meals level in the school is used for this group.
4. Attendance is represented by absence levels set against free school meal levels and progress over 3 years.


Each measure in each group is ranked relative to all schools in Wales. Relative performance is ‘scored’ according to the quarter in which it falls where quarter 1 represents performance in the top 25% of schools in Wales and quarter 4 represents the lowest 25%.


The scores are totalled; the lower the score the better the relative performance. The band boundaries are based on the range of possible scores.